Elle Fanning

Mary Elle Fanning (s. 9. huhtikuuta 1998 Conyers, Georgia) on yhdysvaltalainen näyttelijä. Hänet tunnetaan muun muassa rooleistaan elokuvissa Somewhere (2010), Super 8 (2011), Maleficent – Pahatar (2014), Trumbo (2015), The Neon Demon (2016), Vuosisadan naiset (2016), Lumotut (2017), A Complete Unknown (2024), Predator: Badlands (2025) ja Sentimental Value (2025), josta hän sai parhaan naissivuosan Oscar-palkintoehdokkuuden.

Television puolella hän on näytellyt Katariina Suurta komediasarjassa The Great (2020–2023) ja Michelle Carteria minisarjassa The Girl from Plainville (2022).

 Ura 
 Varhaisvaiheet 
Fanningin vanhemmat ovat tennispelaaja Heather Joy Arrington ja entinen baseball-pelaaja Steve Fanning, joka nykyisin työskentelee elektroniikkaliikkeessä. Näyttelijä Dakota Fanning on hänen isosiskonsa. Fanning asuu nykyään perheineen Los Angelesissa. Hän oli kotiopetuksessa viidennelle luokalle asti ja siirtyi sen jälkeen julkiseen Campbell Hall Schooliin, jota myös hänen isosiskonsa kävi.

Fanning aloitti näyttelemisen vuonna 2001 ollessaan kahden vuoden ja 11 kuukauden ikäinen. Hänen isosiskonsa Dakota oli valittu elokuvaan Minä olen Sam, esittämään Lucy Diamond Dawsonia. Kun Lucysta tarvittiin nuorempaa versiota, nuorempi Fanning oli automaattinen valinta tähän rooliin.

Minä olen Sam -elokuvan jälkeen Fanning esitti jälleen takaumassa Dakotan nuorta roolihahmoa Steven Spielbergin televisiosarjassa Taken. Vuonna 2003 Fanning sai ensimmäisen ison roolinsa Eddie Murphyn tähdittämässä elokuvassa Isi hoitaa, jossa hän esitti Jamie-nimistä pikkutyttöä.

Tämän jälkeen Fanning sai satunnaisia rooleja muun muassa televisiosarjoista Amyn lailla ja C.S.I. Miami.

 Lapsitähteys 
Vuonna 2004 Fanning sai roolin Kim Basingerin ja Jeff Bridgesin tähdittämästä elokuvasta Oven takana. Hän näytteli tyttöä, jolla oli pakkomielle kuolleista veljistään. Kriitikoiden mielestä Ellellä oli enemmän karismaa kuin isosiskollaan Dakotalla.

Loppuvuodesta Fanning jatkoi kotikouluaan, näytteli yhdessä CSI: New Yorkin jaksossa ja pääsi pieneen rooliin elokuvassa I Want Someone to Eat Cheese With. Samana vuonna Fanning oli myös useiden lehtien mallina Bitty Baby Dollseista kukkaistyttöasuihin. Valkokangasurallaan hän eteni viidenteen elokuvaansa, Ystäväni Winn-Dixieen, jossa Fanning näytteli yhtä päähenkilön ystävistä.

Fanning vietti kuukauden Australian Melbournessa vuonna 2005 äitinsä, isoäitinsä ja isosiskonsa kanssa, missä Elle ja Dakota kuvasivat elokuvaa Lotta ystäväni. Elle esitti Dakotan näyttelemän hahmon tulevaisuuden lapsenlasta, mutta hänen kohtauksensa poistettiin leikkausvaiheessa.

Vuonna 2006 Fanning palasi Yhdysvaltoihin ja uusiin rooleihin. Hän näytteli Brad Pittin ja Cate Blanchettin tytärtä elokuvassa Babel. Fanning teki myös roolin elokuvassa Déjà Vu sekä pari televisioesiintymistä. Vuonna 2006 elokuvateattereihin tuli myös uusintaversio vuoden 1988 animaatioelokuvasta Naapurini Totoro, jossa Fanning ääninäytteli toista päähenkilöä, Meitä.

Vuonna 2008 ensi-iltansa saaneessa, Oscar-ehdokkaana olleessa elokuvassa Benjamin Buttonin uskomaton elämä Fanning esitti sivuroolissa nuorta Daisyä. Vuonna 2010 hän sai hyvät arvostelut Sofia Coppolan elokuvasta Somewhere. Seuraavan vuoden elokuvasta Super 8 hän sai uransa tähän mennessä parhaat arvostelut. Fanningin seuraava elokuva Koti eläintarhassa (2011) oli yleisömenestys. Samana vuonna valmistui myös Francis Ford Coppolan kauhuelokuva Twixt.

 2014–2019 
Vuoden 2014 jättimenestykseksi nousseessa Disney-elokuvassa Maleficent – Pahatar Fanning esitti prinsessa Auroraa. Pahatarta näytteli Angelina Jolie.

Vuonna 2015 Fanning esitti merkittävää sivuroolia elämäkertaelokuvassa Trumbo, jossa hän esitti Bryan Cranstonin näyttelemän Dalton Trumbon tytärtä, Nikola Trumboa. Vuonna 2016 Fanning tähditti Nicolas Winding Refnin ohjaamaa jännityselokuvaa The Neon Demon, jossa hän näytteli 16-vuotiasta mallia, Jesseä. The Neon Demon sai maailmanensi-iltansa Cannesin elokuvajuhlilla toukokuussa 2016. Samana vuonna hän esiintyi myös elokuvissa Vuosisadan naiset ja Live by Night. Vuonna 2017 hän näytteli Sofia Coppolan ohjaamassa elokuvassa Lumotut ja nimiroolia elokuvassa Mary Shelley. Vuonna 2019 hän uusi roolinsa prinsessa Aurorana jatko-osassa Maleficent 2: Pahan valtiatar.

 2020– 
Vuonna 2020 hän alkoi näytellä Katariina Suurta komediasarjassa The Great, jota tehtiin yhteensä 30 jaksoa vuosina 2020–2023. Hän oli pääroolistaan ehdolla kolmeen Golden Globeen ja yhteen Emmy-palkintoon. Vuonna 2024 hän esitti Bob Dylanin naisystävää elokuvassa A Complete Unknown. Vuonna 2025 hän näytteli pääroolia Predator-elokuvasarjan elokuvassa Predator: Badlands, ja sivuroolia norjalaisessa draamaelokuvassa Sentimental Value, josta hän sai ensimmäisen Oscar-ehdokkuutensa.

 Filmografia 
Elokuvat Vuosi Suomenkielinen nimi Alkuperäinen nimi Rooli 2001  Minä olen Sam  I am Sam  Lucy Dawson kaksivuotiaana 2003 Isi hoitaa  Daddy Day Care  Jamie 2004  Oven takana  The Door in the Floor  Ruth Cole 2005  Ystäväni Winn-Dixie  Because of Winn-Dixie  Sweetie Pie Thomas 2006  Naapurini Totoro  Tonari no Totoro / My Neighbor Totoro  Mei Kusakabe (äänirooli)Déjà Vu  AbbeyBabel  Debbie JonesI Want Someone to Eat Cheese With  Penelope2007 The Nines  NoelleHetki pimeässä  Reservation Road  Emma Learner 2008  Benjamin Buttonin uskomaton elämä  The Curious Case of Benjamin Button  Daisy Fuller 7-vuotiaanaPhoebe in Wonderland  Phoebe Lichten 2009 Astro Boy  Grace (äänirooli) 2010  Pähkinänsärkijä  The Nutcracker in 3D  MarySomewhere   Cleo2011 Super 8  Alice DainardTwixt  VKoti eläintarhassa  We Bought a Zoo  Lily Miska2012 Ginger & Rosa Ginger2014 Low Down  Amy-Jo AlbanyYoung Ones  Mary HolmsMaleficent – Pahatar  Maleficent  Prinsessa AuroraBoksitrollit  Boxtrolls  Winnie (äänirooli) 2015 Trumbo  Niki Trumbo3 Generations  Ray2016 The Neon Demon  JesseVuosisadan naiset  20th Century Women  Julie HamlinBallerina  Leap!  Félicie Milliner (äänirooli)Live by Night  Live by Night  Loretta Figgis2017  Lumotut  The Beguiled  AliciaSidney Hall  Melody JamesonHow to Talk to Girls at Parties  ZanMary Shelley  Mary Shelley2018 I Think We’re Alone Now  GraceGalveston  Raquel ArceneauxTeen Spirit  Violet2019 A Rainy Day in New York  Ashleigh EnrightMaleficent 2: Pahan valtiatar  Maleficent: Mistress of Evil  Prinsessa Aurora2020 The Roads Not Taken  MollyYksi täydellinen päivä  All the Bright Places  Violet Markey2024 A Complete Unknown  Sylvie Russo2025  Sentimental Value  Affeksjonsverdi  Rachel KempPredator: Badlands  Thia / Tessa

Televisiosarjat Vuosi Suomenkielinen nimi Alkuperäinen nimi Rooli Jaksot 2002 Taken  Allie Keys kolmevuotiaana  ”Charlie and Lisa” 2003  Amyn lailla  Judging Amy  Rochelle Cobbs  ”Maxine Interrupted” C.S.I. Miami  CSI: Miami  Molly Walker  ”Death Grip” 2004  C.S.I. New York  CSI: NY  Jenny Como  ”Officer Blue” 2006 House  Stella Dalton  ”Need to Know” Kova laki: Erikoisyksikkö  Law & Order: Special Victims Unit  Eden  ”Cage”The Lost Room  Anna Miller   2006–07  Criminal Minds – FBI-tutkijat  Criminal Minds  Tracy Belle  ”The Boogeyman””No Way Out, Part II: The Evilution of Frank” 2007 Dirty Sexy Money  Kiki George  pilottijakso 2014 HitRecord on TV  tytär  ”RE: The Number One” 2020–2023 The Great  Katariina Suuri  30 jaksoa 2021 Robot Chicken  Sarah / Loganin ystävä / nörtin vaimo (ääni)  ”May Cause the Need for Speed” 2022 The Girl from Plainville  Michelle Carter  8 jaksoa

 Lähteet 

 Aiheesta muualla 




Luokka:Yhdysvaltalaiset elokuvanäyttelijät
Luokka:Yhdysvaltalaiset televisionäyttelijät
Luokka:Yhdysvaltalaiset lapsinäyttelijät
Luokka:Vuonna 1998 syntyneet
Luokka:Elävät henkilöt
Luokka:Seulonnan keskeiset artikkelit